Maryke, met haar vurige geaardheid en bos rooi hare weet maar alte goed 'n tamatiekissie word nie 'n sitkamerstoel nie. Sy het immers in die kinderhuis grootgeword. Haar eerste liefde, Gerhard, se ma het ook geen moeite ontsien om haar daaraan te herinner nie.
Emma se somer
Emma moet onvoorsiens 'n paar maande in haar geboorteland, Suid-Afrika deurbring. Haar kollegas behandel haar glad nie soos die ervare ouditeur wat sy is nie, maar verwag sy moet die charismatiese Italianer, Roberto, se boekhouding in orde kry.
In Giovanni's se kombuis leer Emma die passievolle sy van Roberto ken. Die warmbloedige Italianer sal sy ten alle koste moet vermy as sy haar hart uit die moeilikheid wil hou, want saam met sy risotto en pasta voer hy haar ook bietjies-bietjies liefde.
Totdat sy agterkom hy kook die boeke, of is sy op die verkeerde spoor?
Terug in Engeland besef sy sy hoort nie meer daar nie, want sy het verknog geraak aan die sonskyn en somer van haar eie land - en die sjarme van die baas van Giovanni's
RAAK WEGGEVOER DEUR DIE BETOWERING VAN DIE LIEFDE
Dit is 'n storie oor lewe, grootword, regte en verkeerde keuses maak, vashou aan dit waarin jy glo, ouerskap en hantering van die dood. Wat egter die sterkste uitstaan, is die liefde.